《题云居寺诗》
宋代·洪刍

双涧远输功德水，四山深閟法王家。曲肱聊寄吉祥卧，缓带来尝安乐茶。

亦有同行木上座，初无引路鹿衔花。孤峰顶上却归去，回首冥冥云雾遮。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。